	— Писхоисторията сама съдържа своето поражение — беше казал Данийл на Лодовик в килията, преди да го освободят. — Човешката история е хаотична система. Там, където е предсказуема, предсказанието ще оформи историята — неизбежна кръгова система. А когато се случват най-важните събития — биологичната поява на хора като Вара Лизо и Клиа Асгар, — подобни събития сами по себе си са непредсказуеми и имат склонност да работят срещу всякаква психоистория. Психоисторията е мотиватор за онези, които ще създадат Първата фондация — система от вярвания с огромна мощ и проницателност. И Първата фондация с времето ще победи. Науката на Хари Селдън ни позволява да прозрем дотук.